אנשי הביטחון ניסו להוביל את צוות העיתונאים הישראלים אל מחוץ לאזור המתוח, בעת שעשרות הצעירים המשיכו לפגוע במכוניתם. בסופו של דבר חולץ הצוות למפקדת ביטחון פלסטינית, ומשם הועבר לידי קציני התיאום הביטחוני של המנהל האזרחי.



בעבר ניסו עיתונאים פלסטינים לגרש את מקביליהם הישראלים שסיקרו את המתרחש באזורם, אולם עד כה לא גלשו העימותים לאלימות. לפני כמה שבועות העלו עיתונאים ישראלים את הנושא בפני יו"ר הרשות הפלסטינית אבו מאזן בעת שנפגשו עמו, והוא הבטיח כי יפעל כדי להבטיח את שלומם של אלה הפועלים בתוך תחום הרשות.



מתאם הפעולות בשטחים, אלוף יואב (פולי) מרדכי, שוחח לאחר המקרה עם מפקד המודיעין הכללי של הרשות הפלסטינית, מאג'ד פראג', שאנשיו חילצו את צוות וואלה! חדשות, והודה לו על החילוץ המהיר. אלוף מרדכי שיבח את התיאום הביטחוני בין הצדדים ואמר כי זו הוכחה לנחיצות השמירה על התיאום.



(עדכון ראשון: 17:02)